Apstiprināts:
Ar SIA “Rīgas 1. slimnīca”
Nekustamo īpašumu iznomāšanas komisijas
2026.gada 5.oktobra sēdes 
lēmumu Nr. 1., protokols Nr. 6/2026
Telpu nomas tiesību rakstiskas izsoles
NOLIKUMS
par nedzīvojamo telpu daļu nomu Rīgā, Bruņinieku ielā 5, tirdzniecības automātu uzstādīšanai
izsoles identifikācijas Nr. IZS.2026/02
1. Vispārīgie noteikumi
1.1. Telpu iznomātājs (turpmāk – Iznomātājs):
SIA „Rīgas 1.slimnīca”, reģistrācijas Nr. 40003439279, 
juridiskā adrese: Bruņinieku iela 5 / k-2, Rīga, LV-1001,
kontaktpersonas: jautājumus par nolikumu un tā pielikumiem iesniedz rakstveidā, nosūtot Juridiskās un iepirkumu nodaļas juristei Samantai Kolpakai, e-pasts: samanta.kolpaka@1slimnica.lv; 
pretendents pirms piedāvājuma iesniegšanas var apskatīt vietas tirdzniecības automātu izvietošanai klātienē darba dienās no plkst. 9.00 līdz plkst. 16.00, iepriekš saskaņojot apskates laiku ar atbildīgo darbinieku Mārtiņu Pukinski, tālruņa Nr. 67366288, e-pasts: martins.pukinskis@1slimnica.lv. 
1.2. Izsoli rīko un organizē SIA „Rīgas 1.slimnīca” nekustamo īpašumu iznomāšanas komisija (turpmāk – Komisija), kura izveidota ar SIA „Rīgas 1.slimnīca” valdes 2021.gada 22.decembra lēmumu Nr. 12 (sēdes protokols Nr. 53/2021) un kuras pienākumi un tiesības ir noteikti SIA „Rīgas 1.slimnīca” dokumentā Nr. NL-2 „Nekustamo īpašumu iznomāšanas komisijas nolikums”.  
1.3. Telpu nomas rakstiskas izsoles nolikums (turpmāk – Nolikums) ir sagatavots, balstoties uz Ministru kabineta 2018.gada 20.februāra noteikumiem Nr. 97 „Publiskas personas mantas iznomāšanas noteikumi” un Rīgas domes 2012.gada 3.jūlija iekšējiem noteikumiem Nr. 16 „Rīgas pilsētas pašvaldībai piederošā un piekrītošā nekustamā īpašuma iznomāšanas un nomas maksas noteikšanas kārtība”.
1.4. Izsoles veids – pirmreizēja rakstiska izsole. 
1.5. Paziņojums par nomas tiesību izsoli, kā arī Nolikums un tā pielikumi tiek publicēti Rīgas valstspilsētas pašvaldības tīmekļvietnē www.riga.lv, sadaļā „Izsoles” un Iznomātāja tīmekļvietnē www.1slimnica.lv sadaļā „Par mums” → „Iepirkumi un izsoles” → „Izsoles”, kā arī pretendenti ar to var iepazīties klātienē, Iznomātāja administrācijā – 3.stāvā, Bruņinieku iela 5 / k-2, Rīga, LV-1001, darba dienās no plkst. 09.00 līdz plkst.16.00.
1.6. Izsoles mērķis ir, nodrošinot caurskatāmu, vienlīdzīgu un saimnieciski lietderīgu nomas tiesību piešķiršanas kārtību, piešķirt nomas tiesības pretendentam, kura piedāvājums attiecīgajai Izsoles priekšmeta daļai atbilst Nolikumam un kurš piedāvājis augstāko nomas maksu konkrētajā daļā.
2. Izsoles priekšmeta raksturojums
2.1. Izsoles priekšmets ir nomas tiesības uz 12 (divpadsmit) atsevišķām nedzīvojamo telpu daļām (vietām) Rīgā, Bruņinieku ielā 5, tirdzniecības automātu izvietošanai un ekspluatācijai.
2.2. Izsoles priekšmets ir sadalīts 12 (divpadsmit) daļās (turpmāk – Izsoles priekšmeta daļas). Katra daļa tiek izsolīta atsevišķi. Pretendents var iesniegt piedāvājumu par vienu, vairākām vai visām Izsoles priekšmeta daļām kopā. Par katru Izsoles priekšmeta daļu pretendents piedāvā atsevišķu nomas maksas apmēru. 
2.3. Komisija katru Izsoles priekšmeta daļu vērtē un nomas tiesības piešķir atsevišķi, vērtējot attiecīgajai daļai piedāvāto nomas maksu un piedāvājuma atbilstību Nolikumam.
2.4. Viens pretendents var secīgi iegūt nomas tiesības uz vienu, vairākām vai visām Izsoles priekšmeta daļām, ja tā piedāvājums konkrētajā daļā atbilst Nolikumam un solītā cena ir augstākā piedāvātā nomas maksa.
2.5. Precīzs korpuss, stāvs, novietojums, platība, inženiertīklu pieejamība un tehniskās prasības norādītas 1.Tabulā un Nolikuma 3.pielikumā.
2.6. Telpu daļu lietošanas mērķis ir tirdzniecības automātu uzstādīšana, lietošana, apkalpošana un ekspluatācija, ievērojot ārstniecības iestādes iekšējās kārtības, higiēnas, ugunsdrošības, darba aizsardzības, elektrodrošības un pacientu drošības prasības.
2.7. Automātu sortiments un tehniskais risinājums nedrīkst traucēt pacientu, apmeklētāju un darbinieku pārvietošanos, evakuācijas ceļus, piekļuvi inženiertīkliem vai Iznomātāja darbību. Preču sortiments tiek iespēju robežās papildināts un pirms automāta uzstādīšanas saskaņojams ar Iznomātāju.
2.8. Nomnieks par saviem līdzekļiem veic visus nepieciešamos pasākumus tirdzniecības automāta uzstādīšanai, ekspluatācijai, tehniskajai apkopei un noņemšanai, ja vien nomas līgumā nav noteikts citādi.
2.9. Bez Iznomātāja rakstveida piekrišanas nomas tiesības nevar nodot apakšnomā trešajām personām.

1. Tabula. Izsoles priekšmeta daļas 
	Izsoles priekšmeta daļas Nr.
	Atrašanās vieta, adrese
	Kadastra
apzīmējums
	Telpas daļas platība (m2)
	Automāta veids
	Izsoles sākumcena 
EUR / mēn. bez PVN*

	1.
	1.korpuss – Bruņinieku iela 5 k-1, Rīga, LV-1001
	0100 023 0110 001
	1m2
	Karsto dzērienu automāts
	275,00

	2.
	2.korpuss – Bruņinieku iela 5 k-2, Rīga, LV-1001
	0100 023 0110 002
	1m2
	Karsto dzērienu automāts
	275,00

	3.
	8.korpuss – Bruņinieku iela 5 k-8, Rīga, LV-1001
	0100 023 0110 024
	1m2
	Karsto dzērienu automāts
	249,00

	4.
	8.korpuss – Bruņinieku iela 5 k-8, Rīga, LV-1001
	0100 023 0110 024
	1m2
	Dzērienu un uzkodu (kombinētais) automāts
	136,00

	5.
	14.A korpuss – Bruņinieku iela 5 k-14, Rīga, LV-1001
	0100 023 0110 030
	1m2
	Karsto dzērienu automāts
	260,00

	6.
	14.A korpuss – Bruņinieku iela 5 k-14, Rīga, LV-1001
	0100 023 0110 030
	1m2
	Karsto dzērienu automāts
	260,00

	7.
	16.korpuss – Bruņinieku iela 5 k-16, Rīga, LV-1001
	0100 023 0110 040
	1m2
	Karsto dzērienu automāts
	260,00

	8.
	17.korpuss – Bruņinieku iela 5 k-17, Rīga, LV-1001
	0100 023 0110 020
	1m2
	Karsto dzērienu automāts
	260,00

	9.
	22.korpuss – Bruņinieku iela 5 k-22, Rīga, LV-1001
	0100 023 0110 013
	1m2
	Karsto dzērienu automāts
	260,00

	10.
	22.korpuss – Bruņinieku iela 5 k-22, Rīga, LV-1001
	0100 023 0110 013
	1m2
	Dzērienu un uzkodu (kombinētais) automāts
	144,00

	11.
	23.korpuss – Bruņinieku iela 5 k-23, Rīga, LV-1001
	0100 023 0110 014
	1m2
	Dzērienu un uzkodu (kombinētais) automāts
	151,00

	12.
	23.korpuss – Bruņinieku iela 5 k-23, Rīga, LV-1001
	0100 023 0110 014
	1m2
	Karsto dzērienu automāts
	275,00


* Katrai Izsoles priekšmeta daļai tiek noteikta atsevišķa izsoles sākumcena – minimālā mēneša nomas maksa, neieskaitot pievienotās vērtības nodokli, atbilstoši Rīgas domes Īpašuma departamenta izvēlētā sertificētā nekustamā īpašuma vērtētāja SIA „Grant Thornton Baltic” tirgus nomas maksas novērtējuma ziņojumam. 
3. Izsoles sākumcena, nomas termiņš un maksājumi
3.1. Katras Izsoles priekšmeta daļas izsoles sākumcena norādīta 1.tabulā, pamatojoties uz neatkarīga sertificēta vērtētāja vērtējumu. 
3.2. Piedāvātajai nomas maksai par katru izvēlēto daļu jābūt lielākai par attiecīgās daļas sākumcenu. Piedāvājumu izsaka euro mēnesī, neieskaitot pievienotās vērtības nodokli (turpmāk – PVN), norādot ne vairāk kā divas zīmes aiz komata.
3.3. Nomas termiņš katrai daļai ir 10 (desmit) gadi no pieņemšanas – nodošanas akta abpusējas parakstīšanas dienas. Nomas līgumā pusēm tiek paredzētas tiesības vienoties par nomas līguma pagarināšanu, kopējam nomas termiņam nepārsniedzot 30 (trīsdesmit) gadus no nomas līguma noslēgšanas dienas. Nomas termiņa pagarinājums katru reizi nepārsniedz 5 (piecus) gadus un tiek noformēts rakstveida vienošanās veidā.
3.4. Papildus nomas maksai nomnieks maksā PVN un citus tieši attiecināmos maksājumus saskaņā ar nomas līgumu (piemēram, izdevumus par sertificētā nekustamā īpašuma vērtētāja veikto automāta uzstādīšanas vietas tirgus nomas maksas novērtējumu).
3.5. Iznomātājs nodrošina nomniekam nepieciešamo elektrības un ūdens padevi. 
3.6. Nomnieks sedz automāta piegādes, uzstādīšanas, pieslēgšanas, uzturēšanas, remonta, apdrošināšanas, pārvietošanas un demontāžas izdevumus. 
4. Nomas īpašie nosacījumi
4.1. Ja vienam pretendentam piešķirtas nomas tiesības uz vairākām Izsoles priekšmeta daļām, Iznomātājs ir tiesīgs slēgt vienotu nomas līgumu par visām attiecīgajām daļām kopā.
4.2. Automātu drīkst uzstādīt tikai pēc nomas līguma spēkā stāšanās, vietas pieņemšanas – nodošanas akta parakstīšanas un tehniskā risinājuma saskaņošanas ar Iznomātāju.
4.3. Nomnieks nodrošina automātu nevainojamu tehnisko un sanitāro stāvokli, savlaicīgu preču papildināšanu, atkritumu savākšanu un pircēju informēšanu atbilstoši normatīvo aktu prasībām.
4.4. Nomnieks nodrošina bezskaidras naudas norēķinu iespēju un skaidri norādītu klientu atbalsta kontaktinformāciju uz katra automāta.
4.5. Automāta elektroiekārtām jābūt drošām, sertificētām un piemērotām pieslēgšanai Iznomātāja norādītajam elektrotīklam. Nomniekam ir aizliegts veikt būvkonstrukciju, apdares un inženiertīklu pārveidošanu.
4.6. Nomnieks nekavējoties novērš automāta darbības traucējumus, noplūdes, bojājumus vai citus apdraudējumus un atlīdzina tā darbības rezultātā Iznomātājam vai trešajām personām radītos zaudējumus.
4.7. Nomniekam nav tiesību nodot nomas tiesības vai vietu apakšnomā, cedēt no nomas līguma izrietošās tiesības vai bez saskaņošanas ar Iznomātāju aizstāt automātu ar cita veida iekārtu.
4.8. Pēc nomas līguma izbeigšanās nomnieks noteiktajā termiņā demontē automātu un atjauno vietu sākotnējā stāvoklī, ņemot vērā tās normālu nolietojumu.
5. Pretendenti un to kvalifikācijas prasības
5.1. Par pretendentu var būt juridiska persona, personālsabiedrība vai fiziska persona, kura normatīvajos aktos noteiktajā kārtībā ir tiesīga veikt attiecīgo saimniecisko darbību, un kas atbilst šādiem nosacījumiem: 
5.1.1. pretendents ir reģistrēts normatīvajos aktos noteiktajā kārtībā;
5.1.2. pretendentam nav nodokļu parādu, kas pārsniedz 150 EUR (viens simts piecdesmit euro un 00 centi). Konstatēta nodokļu parāda gadījumā pretendentam ir tiesības atjaunot uzticamību, 5 (piecu) darba dienu laikā samaksājot parādu un iesniedzot Komisijai parāda neesamības apliecinošu dokumentu vai pierādot, ka parāds nav bijis;
5.1.3. uz pretendentu, tā valdes vai padomes locekļiem, pārstāvēttiesīgajām personām un patiesajiem labuma guvējiem nav attiecināmi Starptautisko un Latvijas Republikas nacionālo sankciju likuma 11.1 panta pirmajā daļā minētie nosacījumi, kā arī nav piemērotas starptautiskās vai nacionālās sankcijas, kas var kavēt līguma noslēgšanu vai izpildi;
5.1.4. pretendents nav pasludināts par maksātnespējīgu, nav uzsākta tā likvidācija un tā saimnieciskā darbība nav apturēta;
5.1.5. pretendents spēj nodrošināt piedāvāto automātu un preču atbilstību normatīvo aktu prasībām.
6. Pieteikuma un piedāvājuma saturs un tā iesniegšana
6.1. Pretendents iesniedz aizpildītu pieteikuma veidlapu atbilstoši Nolikuma 1.pielikumam. Pretendents iesniedz vienu pieteikumu, kurā skaidri identificē un atzīmē visas daļas, par kurām iesniedz piedāvājumu. Katrai izvēlētajai Izsoles priekšmeta daļai norāda atsevišķu cenu. 
6.2. Pieteikumam jābūt spēkā vismaz 3 (trīs) mēnešus no piedāvājuma atvēršanas dienas.
6.3. Papildu pieteikumam kā pielikumus pretendents iesniedz: 
6.3.1. reģistrācijas un pārstāvības tiesību dokumentus, ja minētā informācija nav bez maksas pārbaudāma publiskā reģistrā;
6.3.2. automāta tehnisko aprakstu, izmērus, elektroenerģijas patēriņu, vizuālo attēlu un piedāvāto sortimentu.
6.4. Pretendents iesniedz piedāvājumu (t.i. pieteikumu un tā pielikumus) līdz 2026.gada 21.oktobrim plkst. 11.00. Pēc termiņa saņemts pieteikums netiek vērtēts.
6.5. Piedāvājumu sagatavo un iesniedz latviešu valodā. Ārvalstīs izdotiem dokumentiem pievieno tulkojumu, ja Komisija nav noteikusi citādi.
6.6. Piedāvājums ir elektroniski parakstāms un iesniedzams vienā šifrētā datnē, aizsargājot to ar paroli. Secīgi šifrētā datne tiek nosūtīta vienā elektroniskajā sūtījumā uz elektronisko pasta adresi iepirkumi@1slimnica.lv ar tematu “Piedāvājums izsolei, ID Nr. IZS.2026/02”. Piedāvājuma atvēršanas parole tiek nosūtīta atsevišķi Nolikuma 6.7.punkta kārtībā. 
6.7. Paroli, kas derīga nolikuma 6.6.punktā noteiktajā kārtībā iesniegtā pieteikuma atvēršanai, pretendents nosūta uz elektroniskā pasta adresi iepirkumi@1slimnica.lv pēc šī nolikuma 6.4.punktā minētā piedāvājumu iesniegšanas termiņa (ne ātrāk!), bet ne vēlāk kā 15 (piecpadsmit) minūtes pēc minētā termiņa beigām. Nosūtot paroli kā elektroniskā sūtījuma tēmu norāda: „PAROLE pieteikumam izsolei ID Nr. IZS.2026/02”, bet sūtījuma tekstā norāda: „Parole (pretendenta nosaukums, reģistrācijas Nr.) pieteikuma atvēršanai: (attiecīgā parole).”. Ja parole netiks nosūtīta konkrētajā termiņā, pretendentam tiks nosūtīts atgādinājums. 
6.8. Pretendents līdz piedāvājumu iesniegšanas termiņa beigām var grozīt vai atsaukt piedāvājumu, ievērojot tādu pašu iesniegšanas kārtību.
7. Izsoles norise, vērtēšana un uzvarētāja noteikšanas kārtība
7.1. Piedāvājumu atvēršanas sanāksme notiek 2026.gada 21.oktobrī plkst. 11.30. Sanāksme ir atklāta, un tajā var piedalīties pretendenti vai to pilnvarotās personas, uzrādot personu apliecinošu dokumentu un pilnvaru, ja normatīvie akti nenosaka citādi. 
7.2. Komisija atver piedāvājumus to iesniegšanas secībā un paziņo pretendenta nosaukumu, izvēlētās daļas un katrai daļai piedāvāto nomas maksu.
7.3. Pēc piedāvājumu atvēršanas sanāksmes Komisija slēgtā sēdē pārbauda pretendenta un piedāvājuma atbilstību Nolikumam. Piedāvājumi tiek vērtēti atsevišķi par katru no 12 (divpadsmit) daļām.
7.4. Par attiecīgās daļas uzvarētāju atzīst atbilstošu pretendentu, kurš par šo daļu ir piedāvājis augstāko nomas maksu.
7.5. Ja divi vai vairāki pretendenti par vienu daļu piedāvājuši vienādu augstāko nomas maksu, pretendentiem ir tiesības 24 (divdesmit četru) stundu laikā pēc Iznomātāja izteikta atbilstoša paziņojuma saņemšanas paaugstināt piedāvāto cenu. Ja arī šajā gadījumā ir iesniegtas vienādas cenas, Iznomātājs, uzvarētāja noteikšanai, veic izlozi.
7.6. Viena pretendenta uzvara vienā daļā neietekmē tā piedāvājuma vērtēšanu citās daļās.
7.7. Komisija ir tiesīga pārbaudīt pretendentu sniegto informāciju, pieprasīt skaidrojumu un neatzīt pretendentu par uzvarētāju, ja sniegtas nepatiesas ziņas vai nav pierādīta atbilstība.
7.8. Pretendentam ir pienākums sniegt atbildes uz Komisijas pieprasījumiem par papildu informāciju Komisijas norādītajā termiņā. Ja pretendents nesniedz atbildi uz Komisijas uzdotajiem jautājumiem Komisijas norādītajā termiņā, Komisijai ir tiesības izslēgt pretendentu no turpmākas dalības izsolē.
7.9. Ja par kādu daļu nav iesniegts neviens atbilstošs piedāvājums, izsole šajā daļā tiek izbeigta bez rezultāta. Tas neietekmē rezultātu pārējās daļās.
7.10. Komisija apstiprina izsoles rezultātus pa daļām un informē pretendentus normatīvajos aktos un Nolikumā noteiktajā kārtībā. 
7.11. Informāciju par Komisijas apstiprināto izsoles rezultātu ne vēlāk kā 10 (desmit) darba dienu laikā pēc izsoles rezultātu paziņošanas publicē Rīgas valstspilsētas pašvaldības tīmekļvietnē www.riga.lv, sadaļā „Izsoles” un Iznomātāja tīmekļvietnē www.1slimnica.lv sadaļā „Par mums” → „Iepirkumi un izsoles” → „Izsoles”.
7.12. Uzvarētājs 5 (piecu) darba dienu laikā pēc paziņojuma saņemšanas rakstveidā apliecina gatavību slēgt nomas līgumu.
7.13. Ja uzvarētājs Nolikumā noteiktajā termiņā neapliecina gatavību, atsakās slēgt līgumu vai neparaksta līgumu, uzskatāms, ka pretendents no līguma slēgšanas ir atteicies. Šādā gadījumā Komisija var piedāvāt līgumu nākamajam attiecīgajā daļā sarindotajam pretendentam par tā piedāvāto nomas maksu.
7.14. Pēc pretendenta rakstveida piekrišanas nomas līguma slēgšanai saņemšanas, Iznomātājs nekavējoties lūdz Rīgas valstspilsētas pašvaldības Īpašuma departamentam un Rīgas valstspilsētas pašvaldības Labklājības departamentam rakstisku saskaņojumu nomas līguma noslēgšanai un nomas līgumu no savas puses paraksta pēc attiecīgo saskaņojumu saņemšanas.
7.15. Līgums stājas spēkā pēc nepieciešamo saskaņojumu saņemšanas un abpusējas parakstīšanas. Vietu nodod ar pieņemšanas – nodošanas aktu.
7.16. Informāciju par noslēgtajiem līgumiem ne vēlāk kā 2 (divu) darba dienu laikā pēc nomas līguma noslēgšanas publicē Rīgas valstspilsētas pašvaldības tīmekļvietnē www.riga.lv,  sadaļā „Izsoles” un Iznomātāja tīmekļvietnē www.1slimnica.lv sadaļā „Par mums” → „Iepirkumi un izsoles” → „Izsoles”. 


8. Komisijas tiesības un citi noteikumi
8.1. Komisija ir tiesīga pagarināt piedāvājumu iesniegšanas termiņu, kā arī pārtraukt izsoli vai tās daļu, ja konstatēta nepieciešamība grozīt Nolikumā ietvertos nosacījumus, ja izsoles turpināšana nav lietderīga vai ja pastāv cits tiesisks pamats.
8.2. Komisijai ir tiesības neturpināt piedāvājuma izvērtēšanu, ja tiek konstatēts, ka piedāvājums neatbilst kādai no Nolikumā noteiktajām prasībām un konstatētā neatbilstība ir būtiska, nav novēršama, neizmainot iesniegto piedāvājumu pēc būtības, vai tās novēršana varētu radīt nepamatotas priekšrocības attiecīgajam pretendentam salīdzinājumā ar citiem pretendentiem. Šādā gadījumā Komisija piedāvājumu noraida un lēmuma pamatojumu norāda izsoles protokolā. Ja neatbilstība attiecas tikai uz vienu vai vairākām Izsoles priekšmeta daļām, Komisija piedāvājumu noraida tikai attiecīgajā daļā vai daļās, ja piedāvājumu pārējās daļās ir iespējams objektīvi un patstāvīgi izvērtēt.
8.3. Pretendents sedz visas sava piedāvājuma sagatavošanas un iesniegšanas izmaksas.
8.4. Nolikuma pielikumi ir tā neatņemamas sastāvdaļas. 
Pielikumi
1. pielikums – Pieteikuma veidlapa dalībai izsolē;
2. pielikums – Nomas līguma projekts;
3. pielikums – Izsoles priekšmeta daļu tehniskā informācija.
Nekustamā īpašuma 
iznomāšanas komisijas priekšsēdētāja		Santa Divanovska


Nolikuma pielikums Nr. 1
PIETEIKUMS
Pretendents, _____________________________, reģistrācijas Nr. _____________, tā __________________________ /vadītāja vai pilnvarotās personas vārds un uzvārds, amats/ personā, ar šī piedāvājuma iesniegšanu piesakās piedalīties izsolē par nedzīvojamo telpu daļu nomu Rīgā, Bruņinieku iela 5, tirdzniecības automātu uzstādīšanai (identifikācijas Nr. IZS.2026/02):
	Izsoles priekšmeta daļas Nr.
	Piedāvājums EUR / mēn. bez PVN
	Tirdzniecības automāta veids
	Atzīme par dalību

	1.
	 
	 
	☐

	2.
	 
	 
	☐

	3.
	 
	 
	☐

	4.
	 
	 
	☐

	5.
	 
	 
	☐

	6.
	 
	 
	☐

	7.
	 
	 
	☐

	8.
	 
	 
	☐

	9.
	 
	 
	☐

	10.
	 
	 
	☐

	11.
	 
	 
	☐

	12.
	 
	 
	☐


Ar piedāvājuma iesniegšanu pretendents apliecina, ka: 
· ir iepazinies ar izsoles nolikumu un tā pielikumiem, kā arī izvēlēto vietu faktisko stāvokli; 
· spēs nodrošināt piedāvāto automātu un preču atbilstību nolikuma un normatīvo aktu prasībām;
· uz pretendentu neattiecas nolikumā noteiktie izslēgšanas vai neatbilstības nosacījumi;
· pretendentam nav nodokļu parādu, kas pārsniedz 150 EUR (viens simts piecdesmit euro un 00 centi);
· uz pretendentu, tā valdes vai padomes locekļiem, pārstāvēttiesīgajām personām un patiesajiem labuma guvējiem nav attiecināmi Starptautisko un Latvijas Republikas nacionālo sankciju likuma 11.1 panta pirmajā daļā minētie nosacījumi;
· pretendents nav pasludināts par maksātnespējīgu, nav uzsākta tā likvidācija un tā saimnieciskā darbība nav apturēta;
· apņemas ievērot Iznomātāja noteiktās drošības, higiēnas un iekšējās kārtības prasības;
· nomas līguma izpildē ievēros Iznomātāja tīmekļvietnē (https://www.1slimnica.lv/par-mums/sadarbibas-pamatprincipi/)  uzskaitītos godprātīgas sadarbības pamatprincipus;
· nomas līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi;
· nodrošinās normatīvo aktu ievērošanu korupcijas novēršanas jomā;
· piedaloties izsolē, nepieļaus interešu konflikta situāciju;
· nomas līguma izpildē īstenos kukuļošanas novēršanas kontroles pasākumus.

Pielikumi: ________________ (piemēram, tirdzniecības automāta tehniskais apraksts, izmēri, elektroenerģijas patēriņš, vizuālie attēli, piedāvātais sortiments).

	
Paraksts ______e-paraksts______

Datums: _____________________

	
Pretendenta juridiskā adrese: ___________________
Tālruņa Nr. ____________________
E-pasts: ____________________
Bankas konta Nr. ____________________





Nolikuma pielikums Nr. 2
NOMAS LĪGUMA
par tirdzniecības automātu uzstādīšanas vietu
Rīgā						        /līguma datums ir tam pēdējā pievienotā
					      drošā elektroniskā paraksta laika zīmoga datums/
SIA „Rīgas 1.slimnīca”, tās valdes priekšsēdētājas Natālijas Zlobinas un valdes locekles Ilzes Aleksandrovičas personā, kuras rīkojas, pamatojoties uz sabiedrības statūtiem un valdes reglamentu, (turpmāk – Iznomātājs), no vienas puses, un 
SIA „_____________”, tās _______________________________________ personā, kurš/-a darbojas uz __________________________ pamata, (turpmāk – Nomnieks) no otras puses, 
turpmāk tekstā kopā – Līdzēji, bet katrs atsevišķi – Līdzējs, 
pamatojoties uz izsoles „_____________” (Nr. ______) nosacījumiem un rezultātiem, kā arī ievērojot SIA „Rīgas 1.slimnīca” ___.gada __.________ valdes sēdes protokola Nr. __ /_____ lēmumu Nr. __ „_____________” noslēdz šāda satura nomas līgumu (turpmāk – Līgums):
1. Līguma priekšmets
1.1.	Iznomātājs nodod un Nomnieks pieņem nomā telpas daļu _m2 platībā atbilstoši Līguma 2.pielikumam – __.korpusa _.stāvā, Bruņinieku ielā 5, Rīgā, LV-1001 (turpmāk – Uzstādīšanas vieta), kurā Nomnieks atbilstoši Līguma noteikumiem novieto un ekspluatē karsto dzērienu / dzērienu un uzkodu (kombinēto) tirdzniecības automātu (turpmāk – Automāts). 
1.2. 	Nomnieks ir tiesīgs izmantot Uzstādīšanas vietu tikai karsto dzērienu / dzērienu un uzkodu (kombinētā) tirdzniecības automāta uzstādīšanai un ekspluatācijai. 
1.3.	Uzstādītā automāta modelis norādīts tā uzstādīšanas – noņemšanas aktā (Līguma pielikums Nr. 1), kas ir Līguma neatņemama sastāvdaļa. 
1.4. 	Nomnieks Līguma darbības laikā nodrošina Automāta apkopi un uzpildi ar nepieciešamajiem produktiem. 
2. Līguma termiņš
2.1.	Līgums stājas spēkā pēc tā abpusējas parakstīšanas brīža.
2.2.	Nomas termiņš tiek noteikts uz 10 (desmit) gadiem no Līguma abpusējas parakstīšanas brīža.
2.3.	Ciktāl to pieļauj spēkā esošie normatīvie akti, Līdzēji var vienoties par Līguma pagarināšanu, kopējam nomas termiņam nepārsniedzot 30 (trīsdesmit) gadus no Līguma noslēgšanas dienas. Nomas termiņa pagarinājums katru reizi nepārsniedz 5 (piecus) gadus un tiek noformēts rakstveidā – vienošanās veidā. 
3. Samaksas noteikumi
3.1.	Mēneša nomas maksa par Uzstādīšanas vietu ir ____ EUR (________ euro, __ centi), neieskaitot pievienotās vērtības nodokli (turpmāk – PVN), kas tiek aprēķināts papildus saskaņā ar spēkā esošo normatīvo aktu prasībām. 
3.3.	Iznomātājs par tekošo mēnesi līdz katra mēneša 15. (piecpadsmitajam) datumam izraksta un iesniedz Nomniekam rēķinu par Uzstādīšanas vietas lietošanu attiecīgajā mēnesī atbilstoši Līguma 3.1.punktā noteiktajai nomas maksai.
3.4.	Nomnieks apmaksā Iznomātāja iesniegto rēķinu, pārskaitot rēķinā norādīto summu Iznomātāja norēķinu kontā ne vēlāk kā līdz 25. (divdesmit piektajam) datumam. 
3.5.	Ikviens Nomnieka maksājums tiek uzskatīts par saņemtu dienā, kad tas ir saņemts Iznomātāja norēķinu kontā. Iznomātāja rēķini tiek sagatavoti elektroniski un nosūtīti no Iznomātāja e-pasta uz Nomnieka norādīto e-pastu _____________, un tie ir derīgi bez paraksta.
3.6.	Ja Nomnieks neveic Iznomātāja izsniegtā rēķina apmaksu, Nomnieks maksā līgumsodu 0,1% (nulle komats viena procenta) apmērā no parāda summas par katru nokavēto dienu. Līgumsoda kopējais apmērs nevar pārsniegt 10% (desmit procentus) no kopējās parāda summas. Līgumsoda samaksa neatbrīvo Līdzēju no saistību izpildes un / vai zaudējumu atlīdzības pienākuma. 
3.7.	Iznomātājs ir tiesīgs ne biežāk kā vienu reizi kalendārā gada laikā pārskatīt un paaugstināt Uzstādīšanas vietas nomas maksu, pamatojoties uz sertificēta nekustamā īpašuma vērtētāja noteikto tirgus nomas maksas apmēru, ja pārskatītā nomas maksa pārsniedz līdzšinējo. Nomnieks sedz Iznomātāja izdevumus par attiecīgā vērtējuma veikšanu, samaksu veicot 30 (trīsdesmit) kalendāro dienu laikā no attiecīga rēķina saņemšanas.
3.8. 	Ja Nomnieks nepiekrīt pārskatītajam nomas maksas apmēram vai neparaksta Iznomātāja piedāvāto vienošanos, kas ietver Uzstādīšanas vietas nomas maksas paaugstināšanu, uzskatāms, ka  Nomnieks ir atteicies no turpmākas Līguma izpildes, un Līgums izbeidzas 30 (trīsdesmitajā) dienā pēc attiecīgā piedāvājuma nosūtīšanas Nomniekam.
4. Līdzēju pienākumi un tiesības
4.1.	Nomnieks apņemas novietot Automātu vietā, kas norādīta Līguma 1.1.punktā un apņemas to uzturēt darba kārtībā. 
4.2. 	Pēc Līguma izbeigšanās Nomniekam ir pienākums ne vēlāk kā 7 (septiņu) dienu laikā par saviem līdzekļiem demontēt un izvest Automātu, atbrīvojot un nododot Uzstādīšanas vietu Iznomātājam, Līdzējiem abpusēji parakstot uzstādīšanas – noņemšanas aktu.
4.3. 	Nomnieks atbild par Automātā esošās produkcijas kvalitāti un atbilstību Latvijas Republikas normatīvajiem aktiem, kā arī sanitāro un higiēnas prasību ievērošanu.
4.4. 	Nomnieks nodrošina Automāta apkārtnes uzturēšanu tīrībā un kārtībā.
4.5. 	Nomnieks nodrošina regulāru Automāta uzpildi un nepārtrauktu darbību, ciktāl tas ir tehniski iespējams, kā arī patstāvīgi atbild par Automāta drošību un tā darbības rezultātā radītajiem zaudējumiem. 
4.6. 	Nomniekam ir tiesības noņemt, pārvietot vai aizvietot Automātu ar līdzvērtīgu, minētās darbības pirms to veikšanas rakstveidā saskaņojot ar Iznomātāju. 
4.7. 	Iznomātājs nodrošina Nomniekam Automāta darbībai nepieciešamo elektrības padevi. Iznomātājs nav atbildīgs par gadījumiem, kad Automātam tiek traucēta elektroenerģijas padeve no tā neatkarīgu iemeslu dēļ. 
4.8. 	Līdzējiem ir tiesības vienpusēji izbeigt Līgumu pirms tā termiņa beigām, par to rakstveidā brīdinot otru Līdzēju vismaz 30 (trīsdesmit) kalendārās dienas iepriekš.
5. Citi noteikumi
5.1.	Nomnieks apņemas Līguma izpildi nenodot trešajai personai bez Iznomātāja rakstveidā sniegtas atļaujas.
5.2.	Visi oficiālie paziņojumi un uzaicinājumi Līguma izpildes sakarā nosūtāmi otram Līdzējam elektroniski uz Līguma 6.punktā norādīto e-pasta adresi vai oficiālo e-adresi. 
5.3.	Līdzēji piekrīt, – ja kādam no Līdzējiem Līguma ietvaros izveidosies parāda saistības pret otru Līdzēju, tad kreditora puse būs tiesīga bez saskaņošanas ar debitora pusi veikt debitora puses datu (tajā skaitā fiziskas personas datu) apstrādi apjomā, kas nepieciešams, lai veiktu parāda piedziņu. 
5.4.	Līdzēju kontaktpersonas Līguma izpildē, kuras ir pilnvarotas parakstīt Līgumā paredzētos tirdzniecības automātu uzstādīšanas – noņemšanas aktus, kā arī risināt visus ar Līguma izpildi saistītus jautājumus:
5.4.1.	no Iznomātāja puses – ___________, tālruņa Nr. _______________, e-pasts: ____________________________;
5.4.2.	no Nomnieka puses – ___________, tālruņa Nr. _______________, e-pasts: ____________________________. 
5.5.	Katrs Līdzējs apņemas 10 (desmit) darba dienu laikā rakstiski paziņot otram Līdzējam par Līguma 5.4.punktā noteiktās kontaktpersonas vai jebkādu Līgumā norādīto rekvizītu maiņu. Šādā gadījumā Līdzējiem nav pienākuma slēgt vienošanos par grozījumiem Līgumā, bet  Līdzējs, kurš nav nosūtījis attiecīgu paziņojumu uzņemas visu atbildību par sekām, kas rodas, pārkāpjot šos noteikumus.
5.6.	Parakstītais Līgums pilnībā apliecina Līdzēju vienošanos. Jebkuras izmaiņas stāsies spēkā tikai tad, kad tās tiks noformētas rakstveidā kā vienošanās pie Līguma un tās būs parakstījuši abi Līdzēji. Visi Līguma pielikumi un vienošanās pie Līguma, kā arī Līdzēju abpusēji parakstīti uzstādīšanas – noņemšanas akti ir neatņemama Līguma sastāvdaļa.
5.7.	Ja spēku zaudēs kāds no Līguma noteikumiem, tas neietekmēs pārējo noteikumu spēkā esību.
5.8.	Līdzēju strīdi tiek izskatīti, Līdzējiem savstarpēji vienojoties, bet, ja vienošanos panākt neizdodas – Latvijas Republikas tiesā saskaņā ar Latvijas Republikas normatīvajiem aktiem.
5.9.	Līgumam tā noslēgšanas brīdī ir ___ pielikums/-i:
5.9.1.	1.pielikums –  
5.10.	Līgums ir sagatavots un parakstīts elektroniski kopā ar pielikumiem uz ______ lapām, un tam ir laika zīmogs. Pēc Līguma abpusējas parakstīšanas katram no Līdzējiem elektroniski nosūtīts abpusēji parakstītais Līgums. 
6. Līdzēju rekvizīti
	6.1. Iznomātājs:
	
	6.2. Nomnieks:

	SIA „Rīgas 1.slimnīca”
Reģistrācijas Nr. 40003439279
PVN maksātāja Nr. LV40003439279
Adrese: Bruņinieku iela 5/k-2, Rīga, LV-1001
Tālrunis: 67366389
administracija@1slimnica.lv
Banka: AS „Citadele banka”, PARXLV22
Norēķinu konts: LV12PARX0006054590785
	
	SIA „__________” 
Reģistrācijas Nr. ___________
PVN maksātāja Nr. ________________
Adrese: _______________
Tālrunis: _____________
_______________
Banka: _________________
Norēķinu konts: _________________

	__________e-paraksts_________
Valdes priekšsēdētāja
Natālija Zlobina
	
	
__________e-paraksts_________
Amats
Vārds Uzvārds 

	__________e-paraksts_________
Valdes locekle
Ilze Aleksandroviča

	
	





Nolikuma pielikums Nr. 3
Izsoles priekšmeta daļu tehniskā informācija
Daļa Nr. 1 
	Adrese, korpuss, stāvs
	Bruņinieku iela 5 k-1, Rīga, LV-1001
1.korpuss, 1.stāvs

	Precīzs novietojums (fotofiksācijā norādītais tirdzniecības automāts vairs neatrodas konkrētajā vietā)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 2 
	Adrese, korpuss, stāvs
	Bruņinieku iela 5 k-2, Rīga, LV-1001
2.korpuss, 1.stāvs

	Precīzs novietojums (fotofiksācija)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 3 
	Adrese, korpuss, stāvs
	Bruņinieku iela 5 k-8, Rīga, LV-1001
8.korpuss, 1.stāvs

	Precīzs novietojums (fotofiksācija)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 4 
	Adrese, korpuss, stāvs
	Bruņinieku iela 5 k-8, Rīga, LV-1001
8.korpuss, 1.stāvs

	Precīzs novietojums (fotofiksācija)
	[image: ]

	Platība
	1m²

	Atļautais automāta veids un īpašie nosacījumi
	Dzērienu un uzkodu (kombinētais) automāts


Daļa Nr. 5 
	Adrese, korpuss, stāvs
	Bruņinieku iela 5 k-14, Rīga, LV-1001
14.A korpuss, 1.stāvs

	Precīzs novietojums (fotofiksācija)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 6 
	Adrese, korpuss, stāvs
	Bruņinieku iela 5 k-14, Rīga, LV-1001
14.A korpuss, 1.stāvs

	Precīzs novietojums (fotofiksācija)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 7 
	Adrese, korpuss, stāvs
	Bruņinieku iela 5 k-16, Rīga, LV-1001
16.korpuss, 1.stāvs

	Precīzs novietojums (fotofiksācijā norādītais tirdzniecības automāts vairs neatrodas konkrētajā vietā)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 8 
	Adrese, korpuss, stāvs
	Bruņinieku iela 5 k-17, Rīga, LV-1001
17.korpuss, 1.stāvs

	Precīzs novietojums (fotofiksācijā norādītais tirdzniecības automāts vairs neatrodas konkrētajā vietā)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 9 
	Adrese, korpuss, stāvs
	Bruņinieku iela 5 k-22, Rīga, LV-1001
22.korpuss, 1.stāvs

	Precīzs novietojums (fotofiksācija)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts


Daļa Nr. 10 
	Adrese, korpuss, stāvs
	Bruņinieku iela 5 k-22, Rīga, LV-1001
22.korpuss, 1.stāvs

	Precīzs novietojums (fotofiksācija)
	[image: ]

	Platība
	1m²

	Atļautais automāta veids un īpašie nosacījumi
	Dzērienu un uzkodu (kombinētais) automāts


 




Daļa Nr. 11 
	Adrese, korpuss, stāvs
	Bruņinieku iela 5 k-23, Rīga, LV-1001
23.korpuss, 0.stāvs

	Precīzs novietojums (fotofiksācijā norādītais tirdzniecības automāts vairs neatrodas konkrētajā vietā)
	[image: ]

	Platība
	1m²

	Atļautais automāta veids un īpašie nosacījumi
	Dzērienu un uzkodu (kombinētais) automāts


Daļa Nr. 12 
	Adrese, korpuss, stāvs
	Bruņinieku iela 5 k-23, Rīga, LV-1001
23.korpuss, 0.stāvs

	Precīzs novietojums (fotofiksācijā norādītais tirdzniecības automāts vairs neatrodas konkrētajā vietā)
	[image: ]

	Platība
	1m²

	Atļautais automāta veids un īpašie nosacījumi
	Karsto dzērienu automāts

